1948-1949 ուսումնական տարեշրջանին մանկապարտէզ եւ նախակրթարանի բաժիններով վարժարանը ունէր 482 երկսեռ աշակերտ, իբրեւ կրթական մշակ ունենալով չորս ուսուցչուհիներ, տնօրէն մը եւ 7 ուսուցիչներ: Ասկէ զատ, կրթական նախարարութիւնը ամէն տարի տրամադրած է ուսուցիչ մը արաբերէնի ուսուցման համար: Տրուած ըլլալով, որ արաբերէն լեզուն անհրաժեշտութիւն է: Տեղւոյն ազգային մարմինը արաբագէտ հայ ուսուցիչ մը եւս ապահոված է, որպէսզի հայ ուսանողներ կարենան այդ լեզուն սորվիլ: